fi fi fi en id fi en fi es en fr fi fi fi fi tr fi af en fi ja fi tr et fi et fi fi fi fi fi fi fi fi fi fi fi fi fi fi ceb fi fi nb fi als fi fi en fi fr sv de fi fi fi en en en fi fi fi fi tr fi fi fi et pt sq fi fi fi fi fi sq fi fi fi fi fi et fi en fr en fi fi fi fi fi fi fi fi fi fi fi fi fi it fi zh da fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi sl en fr fi fi fi fi id fi fi fi fi fi en fi fi fi fi
Kauden Marjat Ja Hedelmät Oluenvalmistuksessa - Lappo.fi - For Premium Beverages
Juomatarviketukku Lappo Oy | Kulkuripellontie 5 21420 Lieto | +358 50 526 3100 | [email protected]
Panimokemia - Murphy & Son
Mikä on paras siiderihiiva juuri sinun omenoillesi?
Viikon mallas: Château Special Belgium
Viikon mallas – Maris Otter
Märzen / Festbier / Tavaramerkkiä loukkaamaton lokakuun juhlalager
Mehustuskausi on pian täällä
Kesän 2022 kausihiivat ovat nyt täällä!
Kauden marjat ja hedelmät oluenvalmistuksessa
Kauden marjat ja hedelmät oluenvalmistuksessa
Mummolan pensaat ja oma pakastin tursuavat jos jonninmoista marjaa näin elokuun alkupuolella. Varmaan useammallakin kotiolutkokilla välkkyy lamppu pään päällä, että näitähän voisi hyödyntää seuraavassa keitossa. Itsekerättyjen tuoremarjojen lisäksi voit myös myöhemmin talvella hyödyntää omia tai kaupan pakastemarjoja näillä vinkeillä.
Mitä näillä marjoilla tekisi?
No asiahan on juurikin niin, että marjoja on suorastaan koomisen helppo lisätä mausteeksi omaan olueen. Marjat sopivat monipuolisesti erilaisiin olutpohjiin, kuten vehnäoluisiin, stoutteihin ja porttereihin tai tietysti aina muodikkaisiin hapanoluisiin. Sopivan määrän mitoittaminen vaatii harjoittelua, mutta nyrkkisääntö on, että mitä tummempi mallaspohja, sitä enemmän marjaa se kestää. Yleisimpien puutarha- ja lähimetsämarjojen käyttömääriä löydät oheisesta taulukosta. Määrät koskevat nimenomaan tuoremarjaa, ei jalostettua marjaa kuten mehua tai pyrettä.
Lähde: Zumyrgy -lehti Touko-/kesäkuu 2015
Kuten aina oluenvalmistuksessa, myös sillä, missä vaiheessa marjat lisätään on väliä:
Lisätyt marjat tuovat mukanaan myös käymiskelpoista sokeria vierteeseen, joskaan eivät juurikaan alkoholiprosenttiin vaikuttavia määriä. Sokeri kuitenkin kelpaa hiivan ravinnoksi, joten lopputulos on kuivempi ja viinimäisempi marjaisuus. Sen sijaan pääkäymisen jälkeen lisätty marja on täyteläisen marjaisempaa. Odota marjojen lisäämisen jälkeen rauhassa että ominaispaino pysyy taas paikallaa, jotta vältyt yllätyskäymiseltä pullossa.
Tuoreita marjoja käytettäessä suosittelemme niiden murskaamista tai kevyttä soseuttamista ennen käyttöä. Näin saat enemmän kontaktipinta-alaa ja aromeita irti marjoista. Mikäli marjoissa on runsaasti kuorta tai siemeniä, humalapussin käyttäminen estää mäskäyslaitteiden tukkeutumisen.
Keiton jälkeen lisättävät marjat on hyvä pastöroida – kaupasta ostetut pakastemarjat, pyreet ja mehut on yleensä pikapastöroitu, kotoa kerätyt taas kannattaa käsitellä kontaminaatioiden, kuten villihiivojen estämiseksi.
Kotipastöirointi onnistuu kuumentamalla marjat 15 minuutiksi 65 – 75 asteisiksi. Kuumennuksessa kannattaa olla varovainen että ei polta soseutettuja marjoja pohjaan, vaan käyttää vaikka vesihaudetta tai erillistä pastörointikattilaa.
Marjainen hapanolut syntyy helposti seuraavilla opeilla:
Valitse mielellään vaalea mallaspohja, sillä aromit syntyvät enimmäkseen happamuudesta ja marjoista. N. 80 – 90 % vaaleaa perusmallasta, jonka tukena hiutaleista vehnää tai karamellimallasta tuomaan runkoa ja täyteläisyyttä.
Vierteen luonnollista pH:ta on syytä hieman laskea, jotta lisättävä maitohappobakteeri toimii parhaiten. Tämä onnistuu joko lisäämällä hieman maito- tai fosforihappoa vierteeseen tai käyttämällä hapanmallasta n. 5 % mallaspohjasta.
Maitohappobakteeri on helpointa lisätä vierteeseen mäskäyksen jälkeen, mutta ennen keittoa. Anna bakteerien vaikuttaa vuorokauden tai kaksi, jonka jälkeen voit siirtyä keittoon normaalisti.
Marjat voit lisätä valintasi mukaan joko keittoon tai käymisen jälkeen.
Jouluolutkausi on nyt täällä!
Mikä on paras siiderihiiva juuri sinun omenoillesi?
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
Kulkuripellontie 5, 21420 Lieto